proxectonos/corpus_dominio_legal_administrativo_tmp huggingface dataset:
CORRECCIÓN de erros.-Decreto 112/2005, do 14 de abril, polo que se aproba o Regulamento de xogo do póker nos casinos de xogo na Comunidade Autónoma de Galicia.
CONSELLERÍA DE XUSTIZA, INTERIOR E ADMINISTRACIÓN LOCAL — I. DISPOSICIÓNS XERAIS — 30/05/2005

Advertidos erros na devandita disposicición, publicada no DOG nº 93, do 16 de maio de 2005, cómpre facer as seguintes correccións:
-Na páxina 8.190, no artigo 12º, onde di: «ao redor á mesa», debe dicir: «ao redor da mesa».
-Na páxina 8.191, no título do artigo 14º, onde di: «Máximo e mínimos...», debe dicir: «Máximos e mínimos ...».
-Na páxina 8.193, no artigo 22º.2 h), onde di: «Cando diversos xogadores teñen dobre parella, ...», debe dicir: «Cando diversos xogadores teñen parella, ...».
No artigo 23º.1.a), onde di: «Usar una soa man», debe dicir: «Usar unha soa man».
-Na páxina 8.198, no artigo 31º.2.b), onde di: «... nun lugar separado dos descarte», debe dicir: «nun lugar separado ao de descarte».
ACORDO do 20 de maio de 2005 polo que se aproban os modelos de actas que empregarán as xuntas electorais provinciais e as mesas electorais nas eleccións ao Parlamento de Galicia, convocadas polo decreto do presidente da Xunta de Galicia 77/2005, do 25 de abril.
XUNTA ELECTORAL CENTRAL — III. OUTRAS DISPOSICIÓNS — 26/05/2005

A Xunta Electoral Central aproba, de conformidade co establecido no artigo 19.1º g) da Lei orgánica do réxime electoral xeral, por proposta da Xunta de Galicia, os seguintes modelos de actas específicas que se van empregar nas eleccións ao Parlamento de Galicia do 19 de xuño de 2005, convocadas polo decreto do presidente da Xunta de Galicia 77/2005, do 25 de abril:
Acta de constitución da Mesa Electoral (EPG 7.1).
Acta de escrutinio da Mesa Electoral (EPG 7.2).
Acta da sesión da Mesa Electoral (EPG 7.3).
Acta de constitución da Xunta Electoral Provincial para o escrutinio xeral (EPG 9.1).
Acta de escrutinio da Xunta Electoral Provincial (EPG 9.2).
Acta da sesión do escrutinio da Xunta Electoral Provincial (EPG 9.3).
Acta de Proclamación de Electos da Xunta Electoral Provincial (EPG 9.4).
Pazo do Congreso dos Deputados, 20 de maio de 2005.
José María Ruiz-Jarabo Ferrán
Presidente
RESOLUCIÓN do 25 de maio de 2005 sobre o programa de cobertura informativa de Televisión Española e Radio Nacional de España, incluíndo entrevistas e debates a nivel rexional, en relación coas eleccións ao Parlamento de Galicia.
XUNTA ELECTORAL DE GALICIA — III. OUTRAS DISPOSICIÓNS — 26/05/2005

A Xunta Electoral de Galicia, na reunión que tivo lugar o día 25 de maio de 2005, tomou coñecemento da programación informativa do Consello de Administración da RTVG, aprobada o pasado día 19 de
maio, na que se inclúen debates e entrevistas en TVE e en RNE, na súa programación rexional, cos candidatos á presidencia da Xunta de Galicia pertencentes ás forzas políticas con representación parlamentaria con motivo das eleccións ao Parlamento de Galicia.
As entidades políticas afectadas poden examinar a devandita programación na Secretaría da Xunta Electoral de Galicia, sita na praza de Galicia da cidade da Coruña, no prazo preclusivo dun día, o seguinte ao da publicación deste acordo no Diario Oficial de Galicia, e formular os recursos que estimen pertinentes.
Publícase este anuncio en cumprimento do disposto na norma sexta da instrución da Xunta Electoral Central do 13 de setembro de 1999.
A Coruña, 25 de maio de 2005.
Jesús Souto Prieto
Presidente da Xunta Electoral de Galicia
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 25 de maio de 2005 sobre distribución de espazos gratuítos de propaganda electoral en medios de comunicación de titularidade pública, en relación coas eleccións ao Parlamento de Galicia.
XUNTA ELECTORAL DE GALICIA — III. OUTRAS DISPOSICIÓNS — 26/05/2005

A Xunta Electoral de Galicia, na reunión que tivo lugar o día 25 de maio de 2005, prestou a súa aprobación á proposta elevada pola Comisión de Control Electoral, relativa á distribución de espacios gratuítos de propaganda electoral nos medios de comunicación de titularidade pública:
Autonómica: Televisión Galega e Radio Galega (artigo 29 LEPG). En relación cos espazos distribuídos na TVG, están pendentes de estudo e, se é o caso, de modificación os asignados aos partidos con representación parlamentaria na banda horaria 20.20-20.25, correspondente aos días 14, 15 e 16 de xuño.
Estatal: Televisión Española en Galicia e Radio Nacional de España 5 (artigo 64 LOREX).
O expediente de proposta e aprobación dos espazos gratuítos ponse de manifesto na Secretaría da Xunta Electoral de Galicia, sita na sede do Tribunal Superior de Xustiza de Galicia, na praza de Galicia na cidade da Coruña, para exame e consulta dentro do prazo dun día, o seguinte ao da publicación deste anuncio no Diario Oficial de Galicia.
Contra o acordo de distribución, os representantes legais das entidades políticas concorrentes ás eleccións ao Parlamento de Galicia, que se consideren afectadas, poderán interpoñer recurso de reposición ante a Xunta Electoral de Galicia:
-Dentro do mesmo prazo preclusivo dun día, o correspondente ao da posta de manifesto do expediente; e
-Polos motivos e na forma establecidos nos puntos primeiro e terceiro da Instrución do 13 de setembro de 1999, da Xunta Electoral Central, publicándose o presente anuncio en cumprimento do seu punto oitavo (BOE nº 222, do 16 de setembro).
A Coruña, 25 de maio de 2005.
Jesús Souto Prieto
Presidente da Xunta Electoral de Galicia
RESOLUCIÓN do 21 de abril de 2005, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, da táboa salarial do convenio colectivo da empresa Automóviles de Tuy, S.A., que rexerá desde o 1 de abril de 2005 ata o 31 de marzo de 2006.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 26/05/2005

Vista a acta da táboa salarial do convenio colectivo da empresa Automóviles de Tuy, S.A., que rexerá desde o 1-4-2005 ata o 31-3-2006, con nº de código 3600132, que tivo entrada no rexistro único do edificio administrativo da Xunta de Galicia en Vigo o día 12-4-2005, subscrita pola comisión negociadora do convenio o día 1-4-2005, de conformidade co disposto no artigo 13 do convenio colectivo e no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, esta delegación provincial,
ACORDA:
Primeiro.-Ordenar a súa inscrición no libro de rexistro de convenios colectivos de traballo, que consta nesta delegación provincial e a notificación ás representacións económica e social da comisión negociadora.
Segundo.-Ordenar o seu depósito no Servizo de Relacións Laborais, Sección de Mediación, Arbitraxe e Conciliación.
Terceiro.-Dispoñer a súa publicación no Diario Oficial de Galicia.
Vigo, 21 de abril de 2005.
Joaquín Macías Sánchez
Delegado provincial de Pontevedra
Táboa de salarios
Categoríasd
Euros
Compl. transp.
Compl. ent. re.
Persoal administrativo
Oficial de primeira
737,10 mes
60,89 mes
Oficial de segunda
686,32 mes
60,89 mes
Auxiliar administrativo
646,08 mes
Aspirante
Salario mínimo segundo idade
Persoal de movemento
Inspector
25,14 día
60,89 mes
Condutor
24,73 día
60,89 mes
Condutor-perceptor
24,73 día
60,89 mes
15,84 mes
Cobrador
21,49 día
60,89 mes
15,84 mes
Categoríasd
Euros
Compl. transp.
Compl. ent. re.
Persoal de taller
Xefe de taller
925,62 mes
60,89 mes
Oficial de primeira
25,39 día
60,89 mes
Oficial de segunda
24,73 día
60,89 mes
Oficial de terceira
23,81 día
60,89 mes
Mozo de taller
20,82 día
60,89 mes
Aprendices
Salario mínimo segundo idade
Lavacoches
697,62 mes
60,89 mes
Lavac. a tempo parcial
697,62 mes
2,04 día
Expendedores de billetes
680,87 mes
ORDE do 25 de abril de 2005 pola que se autoriza o cambio de denominación do CEIP de Oural-Sarria (Lugo).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/05/2005

Tendo en conta o artigo 8º punto 1 do anexo do Decreto 374/1996, do 17 de outubro, polo que se aproba o Regulamento das escolas de educación infantil e dos colexios de educación primaria, (DOG do 21 de outubro de 1996), así como os correspondentes informes, por proposta da Dirección Xeral de Centros e Ordenación Educativa, esta consellería
DISPÓN:
Autorizar o cambio de denominación do colexio que se relaciona no anexo.
Santiago de Compostela, 25 de abril de 2005.
Celso Currás Fernández
Conselleiro de Educación e Ordenación
Universitaria
ANEXO
Provincia: Lugo.
Concello: Sarria.
Localidade: Chorente.
Código do centro: 27011743.
Denominación: Colexio de Educación Infantil e Primaria de Oural.
Nova denominación: Colexio de Educación Infantil e Primaria Antonio Fernández López.
DECRETO 131/2005, do 12 de maio, polo que se desafecta do dominio público un inmoble, na rúa Valle Inclán, número 14, de Monforte de Lemos (Lugo).
CONSELLERÍA DE ECONOMÍA E FACENDA — III. OUTRAS DISPOSICIÓNS — 26/05/2005

A Comunidade Autónoma de Galicia, en virtude do Real decreto 3317/1982 (BOE nº 291, do 4 de
decembro), modificado polo Real decreto 2708/1983, sobre transferencias de funcións e servizos da Administración do Estado á Comunidade Autónoma de Galicia en materia de estradas (BOE nº 255, do 25 de outubro), integrou no seu patrimonio as casetas de legoeiros.
O artigo 10.1º da Lei 3/1985, do 12 de abril, do patrimonio da Comunidade Autónoma de Galicia, sinala que, cando os bens e dereitos non fosen necesarios para o cumprimento dos fins determinantes da súa afectación, cesará a súa natureza demanial e adquirirán a condición de patrimoniais, sen prexuízo, se é o caso, do dereito de reversión nos termos da lexislación de expropiación forzosa respecto daqueles bens adquiridos por este título. Neste sentido a Consellería de Política Territorial, Obras Públicas e Vivenda, que ten adscrito o ben, informou favorablemente a súa desafectación. Segundo o anterior foi tramitado pola Consellería de Economía e Facenda o expediente de desafectación do dominio público do ben de referencia.
Por todo isto, por proposta do conselleiro de Economía e Facenda e logo da deliberación do Consello da Xunta de Galicia, na súa reunión do día doce de maio de dous mil cinco,
DISPOÑO:
Artigo 1º
Desaféctase do dominio público o ben descrito a continuación:
Edificio de planta baixa con dous almacéns anexos, cun total construído de 314 m, asentado sobre un soar de 372 m de superficie, situado no punto quilométrico 115,75 da estrada C-533, hoxe rúa Valle Inclán, nº 14, da vila e municipio de Monforte de Lemos (Lugo). Estrema: norte, estrada de situación, rúa Valle Inclán; sur, con terreo de Herminio Quiroga Vázquez (r/ Eduardo Pondal,13) e co terreo da diocese de Lugo (r/ Eduardo Pondal, 15); leste, con casa de Josefa Gómez Vázquez (r/ Valle Inclán, 16); e oeste, con casa de Alfredo Paradiñeiro Paradiñeiro (r/ Valle Inclán, 12).
Inscrito no Rexistro da Propiedade de Monforte de Lemos no tomo 768, libro 322, folio 29, predio nº 32.829, inscrición 1ª.
Artigo 2º
O inmoble anteriormente descrito adquire natureza patrimonial.
Santiago de Compostela, doce de maio de dous mil cinco.
P.S. (Decreto 105/2005, do 10 de maio)
Alberto Núñez Feijoo
Presidente
José Antonio Orza Fernández
Conselleiro de Economía e Facenda
ORDE do 2 de maio de 2005 pola que se declara de interese galego a Fundación Lusekelo-Alegría e se ordena a súa inscrición no Rexistro de Fundacións de Interese Galego.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 01/06/2005

Con data do 16 de febreiro de 2005 foi publicada no Diario Oficial de Galicia a orde da Consellería da Presidencia, Relacións Institucionais e Adminis
tración Pública, do 3 de febreiro de 2005, pola que se clasifica como benéfico-social a Fundación Lusekelo-Alegría, adscribíndoa á Consellería de Asuntos Sociais, Emprego e Relacións Laborais, que exercerá plenamente o protectorado sobre ela.
O obxecto da fundación, segundo establece o artigo 6 dos seus estatutos, é o seguinte:
Promover e activar o desenvolvemento integral de individuos e colectivos aos que a pobreza, a enfermidade ou calquera outra situación de indixencia lles impida alcanzalo polo seus propios medios. Será prioritaria a atención aos mais débiles (nenos, mulleres, pobres, enfermos) para cubrir as súas necesidades.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro e o artigo 32.3º a) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego e no Decreto 8/2003 do 18 de xaneiro, polo que se modifica a estrutura orgánica da Xunta de Galicia,
DISPOÑO:
Primeiro.-Declarar de interese galego a Fundación Lusekelo-Alegría, ao cumpriren os seus estatutos as prescricións que para tal efecto sinala a vixente lexislación en materia de fundacións de interese galego.
Segundo.-Ordenar a inscrición da Fundación Lusekelo-Alegría no Rexistro de Fundacións de Interese Galego, sección da Consellería de Asuntos Sociais, Emprego e Relacións Laborais, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ao disposto no resto da normativa de xeral aplicación, en especial, á obriga de dar publicidade suficiente ás súas actividades e á ausencia de ánimo de lucro na prestación dos seus servizos, quedando obrigada ante o protectorado a lle render contas anualmente e xustificar, a través dunha memoria anual, o cumprimento das cargas fundacionais, así como a presentarlle o proxecto de orzamento con anterioridade ao inicio do exercicio económico para o que se formula, e debendo solicitar as preceptivas autorizacións cando sexan necesarias.
Santiago de Compostela, 2 de maio de 2005.
Belén Prado Sanjurjo
Conselleira de Asuntos Sociais, Emprego
e Relacións Laborais
ORDE do 27 de abril de 2005 pola que se fixa o prezo de venda ao público da publicación Radioterapia de Intensidad Modulada.
CONSELLERÍA DE SANIDADE — III. OUTRAS DISPOSICIÓNS — 01/06/2005

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ao público da publicación editada pola Consellería de Sanidade que se relaciona no anexo.
2. Este prezo entenderase, de ser o caso, con IVE incluído.
Santiago de Compostela, 27 de abril de 2005.
José Manuel González Álvarez
Conselleiro de Sanidade
ANEXO
Radioterapia de Intensidad Modulada: 15 euros.
ORDE do 18 de maio de 2005 pola que se renovan os membros integrantes da Comisión Galega de Bioética.
CONSELLERÍA DE SANIDADE — III. OUTRAS DISPOSICIÓNS — 01/06/2005

O Decreto 177/2000, do 22 de xuño, polo que se regula a creación e autorización dos comités de ética asistencial, dispón na disposición adicional
primeira que por orde da Consellería de Sanidade se regulará a creación, composición e funcións da Comisión Galega de Bioética, que terá como ámbito xeográfico e institucional de actuación a Comunidade Autónoma de Galicia, que actuará como órgano asesor da consellería nesta materia e órgano de referencia en materia de bioética para os comités de ética asistencial.
En consecuencia, por orde da Consellería de Sanidade e Servicios Sociais do 13 de febreiro de 2001 (DOG nº 45, do 5 de marzo) créase a Comisión Galega de Bioética, determinando nos artigos 3 a 7 a súa composición. Os membros desta Comisión foron nomeados mediante orde da Consellería de Sanidade do 3 de setembro de 2001, debéndose proceder periodicamente á súa renovación conforme o disposto nos artigos 4, 5, 6 e 7 da antedita Orde do 13 de febreiro.
Na súa virtude, e no uso das facultades que me confiren os artigos 34.6º e 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1998, do 20 de outubro,
DISPOÑO:
Artigo único.-Renóvase a Comisión Galega de Bioética coas persoas que a continuación se relacionan:
Presidente: Alfredo García Iglesias, director xeral da División de Asistencia Sanitaria.
Vogais:
-Ángel Carracedo Álvarez, doutor en medicina e cirurxía.
-César Álvarez Vázquez, licenciado en dereito.
-Fernando Márquez Gallego, licenciado en medicina e cirurxía.
-Rosendo Bugarín González, doutor en medicina e cirurxía.
-Luis Alba Ordás, licenciado en medicina e cirurxía.
-Nieves Doménech García, doutora en ciencias biolóxicas.
-Ángeles Freire Fojo, licenciada en farmacia.
-José Noval Cinza, diplomado en enfermaría e licenciado en dereito.
-Elisardo Becoña Iglesias, doutor en psicoloxía.
-Elena Monteoliva Díaz, diplomada en enfermaría coa especialidade de obstetricia y xinecoloxía.
-Roberto Pérez López, licenciado en dereito.
-Isaac Arias Santos, doutor en Farmacia.
-Secretaria: Celsa Gómez Pombo, funcionaria da Consellería de Sanidade.
O secretario será o responsable da Secretaría Técnica.
Disposición derrogatoria
Queda derrogada a orde da Consellería de Sanidade do 3 de setembro de 2001.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 18 de maio de 2005.
José Manuel González Álvarez
Conselleiro de Sanidade
DECRETO 134/2005, do 19 de maio, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización da obra número 93 Plan de Obras e Servizos 2004. Lourenzá-estrada provincial de San Xurxo a Arroxo. Mellora do punto quilométrico 2,000 ao 3,630 (termo municipal de Lourenzá).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 01/06/2005

A Deputación Provincial de Lugo, en sesión que tivo lugar o día vinte de agosto de dous mil catro, aprobou o proxecto da obra nº 93 Plan de Obras e Servizos 2004 Lourenzá-estrada provincial de San Xurxo a Arroxo. Mellora do punto quilométrico 2,000 ao 3,630 e, na sesión do un de xaneiro de dous mil cinco, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ao abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación, están determinados no expediente que se someteu a información pública.
Que o dito expediente tivo entrada na Consellería de Xustiza, Interior e Administración Local e, solicitado informe á Dirección Xeral de Urbanismo da Consellería de Política Territorial, Obras Públicas e Vivenda, este foi emitido favorablemente.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que, segundo sinala a deputación, faise necesaria unha mellora substancial da actual vía, debido ao seu trazado angosto e con curvas, ao obxecto de evitar a sinistrabilidade que esta provoca na actualidade, dado que se reduciría o risco potencial de accidentes de tráfico nun futuro.
A competencia para a declaración da urxente ocupación correspóndelle ao Consello da Xunta de Galicia, segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día dezanove de maio de dous mil cinco,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución da obra nº 93 Plan de Obras e Servizos 2004 Lourenzá-estrada provincial de San Xurxo a Arroxo. Mellora punto quilométrico 2,000 ao 3,630, debendo, se é o caso, unha vez ocupados os terreos necesarios, obter as autorizacións que foran necesarias dos organismos competentes, con carácter previo ao inicio das obras.
Santiago de Compostela, dezanove de maio de dous mil cinco.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración
Local
ORDE do 25 de maio de 2005 pola que se completa e modifica a do 29 de decembro de 2004 pola que se convocan axudas para o desenvolvemento de guións, para a realización de proxectos de produción audiovisual en lingua galega que incorporen novos realizadores ou sexan obras innovadoras.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 01/06/2005

O Diario Oficial de Galicia nº 253, do 30 de decembro de 2004, publicou a Lei 14/2004, do 29 de decembro, de medidas tributarias e de réxime administrativo, que no título II efectuaba a adaptación do tratamento das subvencións ao contido das disposicións de carácter básico da Lei 38/2003, do 17 de novembro, xeral de subvencións.
A aplicación da mencionada normativa obriga a completar as bases da convocatoria mencionada e a sinalar o órgano colexiado que vai efectuar a proposta de concesión.
Por todo isto,
DISPOÑO:
Primeiro.-Modifícase o artigo 6 da Orde do 29 de decembro de 2004, publicada no Diario Oficial de Galicia nº 12, do 19 de xaneiro de 2005, que queda redactado nos seguintes termos:
«Artigo 6º.-Tramitación, órgano colexiado e órgano instrutor.
Os servizos competentes da Dirección Xeral de Comunicación e Audiovisual tramitarán as solicitudes e instrumentarán os procedementos necesarios para a concesión das subvencións.
A proposta de concesión formularáselle ao conselleiro de Cultura, Comunicación Social e Turismo por un órgano colexiado, a través da Dirección Xeral de Promoción Cultural, que é o órgano instrutor.
O referido órgano colexiado terá a seguinte composición:
-Un subdirector xeral.
-Un xefe de servizo.
-Un xefe de sección.
-Un funcionario desa consellería, que fará de secretario.
A resolución polo conselleiro de Cultura, Comunicación Social e Turismo esgota a vía administrativa».
Segundo.-Modifícase o parágrafo primeiro do artigo 7 da dita orde, que queda redactado nos seguintes termos:
«Para a avaliación dos proxectos presentados constituirase unha comisión asesora, de carácter consultivo, nomeada polo conselleiro de Cultura, Comunicación Social e Turismo, que estará presidida por un subdirector xeral desa consellería e composta polos seguintes vogais:»
Santiago de Compostela, 25 de maio de 2005.
Jesús Pérez Varela
Conselleiro de Cultura, Comunicación
Social e Turismo
ORDE do 25 de maio de 2005 pola que se completa e modifica a do 23 de decembro de 2004 pola que se convocan subvencións a empresas vinculadas co sector audiovisual para apoiar o desenvolvemento de proxectos de produción audiovisual en lingua galega, así como a produción audiovisual en lingua galega.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 01/06/2005

O Diario Oficial de Galicia nº 253, do 30 de decembro de 2004, publicou a Lei 14/2004, do 29 de decembro, de medidas tributarias e de réxime administrativo, que no título II efectuaba a adaptación do tratamento das subvencións ao contido das disposición de carácter básico da Lei 38/2003, do 17 de novembro, xeral de subvencións.
A aplicación da mencionada normativa obriga a completar as bases da convocatoria mencionada e a sinalar o órgano colexiado que vai efectuar a proposta de concesión.
Por todo isto,
DISPOÑO:
Primeiro.-Modifícase o artigo 6 da Orde do 23 de decembro de 2004, publicada no Diario Oficial de Galicia nº 254, do 31 de decembro, que queda redactado nos seguintes termos:
«Artigo 6º.-Tramitación, órgano colexiado e órgano instrutor.
Os servizos competentes da Dirección Xeral de Comunicación e Audiovisual tramitarán as solicitudes e instrumentarán os procedementos necesarios para a concesión das subvencións, así como a determinación da viabilidade técnica e económica dos proxectos presentados.
A proposta de concesión formularáselle ao Conselleiro de Cultura, Comunicación Social e Turismo por un órgano colexiado, a través da Dirección Xeral de Promoción Cultural, que é o órgano instrutor.
O referido órgano colexiado terá a seguinte composición:
-Un subdirector xeral.
-Un xefe de servizo.
-Un xefe de sección.
-Un funcionario desa consellería, que fará de secretario.
A resolución polo conselleiro de Cultura, Comunicación Social e Turismo esgota a vía administrativa.»
Segundo.-Modifícase o parágrafo primeiro do artigo 7 da dita orde, que queda redactado nos seguintes termos:
«Para a avaliación dos proxectos presentados constituirase unha comisión asesora, de carácter consultivo, nomeada polo conselleiro de Cultura, Comunicación Social e Turismo, que estará presidida por un subdirector xeral desa consellería e composta polos seguintes vogais:»
Santiago de Compostela, 25 de maio de 2005.
Jesús Pérez Varela
Conselleiro de Cultura, Comunicación
Social e Turismo
ORDE do 23 de maio de 2005 pola que se substitúe un membro do Consello Galego de Consumidores e Usuarios.
CONSELLERÍA DE INNOVACIÓN, INDUSTRIA E COMERCIO — II. AUTORIDADES E PERSOAL — 31/05/2005

De acordo coa proposta efectuada polo presidente do Instituto Galego de Consumo, e en virtude do establecido no artigo 7.2º, en relación co artigo 5.2º do Decreto 127/1998, do 23 de abril, polo que se crea o Consello Galego de Consumidores e Usuarios,
DISPOÑO:
Artigo único.-Substituír como membro do Consello Galego de Consumidores e Usuarios, de acordo co establecido no artigo 7.1º e) do Decreto 127/1998, do 23 de abril, polo que se crea o Consello Galego de Consumidores e Usuarios, a Lourdes González Pérez por Mª Luisa Llores Boo da Federación Galega de Asociacións de Amas de Casa, Consumidores e Usuarios Brétema.
Santiago de Compostela, 23 de maio de 2005.
Juan Rodríguez Yuste
Conselleiro de Innovación, Industria e Comercio
EDICTO.
XUNTA ELECTORAL PROVINCIAL DE PONTEVEDRA — III. OUTRAS DISPOSICIÓNS — 27/05/2005

A Xunta Electoral Provincial de Pontevedra, en resolución que tivo lugar no día de hoxe tomou o seguinte acordo:
Examinada a publicación da proclamación de candidaturas no Diario Oficial de Galicia do 24 de maio de 2005, obsérvanse os seguintes erros:
Na candidatura nº 2 PARTIDO DOS SOCIALISTAS DE GALICIA-PARTIDO SOCIALISTA OBRERO ESPAÑOL, onde di: «(PSDEG-PSOE)», debe dicir: «(PSdeG-PSOE)».
Na candidatura nº 8, onde di: «FALANGE ESPAÑOLA DE LAS J.ON.S. (FE DE LAS JONS)», debe dicir: «FALANGE ESPAÑOLA DE LAS J.O.N.S. (FE DE LAS JONS)».
E para que conste, en cumprimento do acordado, e a súa publicación no Diario Oficial de Galicia, estendo, asino e selo este edicto en Pontevedra o 24 de maio de 2005.
A secretaria da Xunta Electoral Provincial
de Pontevedra
Selado e rubricado
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECCIÓN de erros.-Acordo do 20 de maio de 2005 polo que se aproban os modelos de actas que empregarán as xuntas electorais provinciais e as mesas electorais nas eleccións ao Parlamento de Galicia, convocadas polo decreto do presidente da Xunta de Galicia 77/2005, do 25 de abril.
XUNTA ELECTORAL CENTRAL — III. OUTRAS DISPOSICIÓNS — 31/05/2005

Examinado o Acordo do 20 de maio da Xunta Electoral Central, polo que se aproban os modelos de actas que se van empregar polas xuntas electorais provinciais e mesas electorais nas eleccións ao Parlamento de Galicia, que foi publicado o xoves 26 de maio de 2005 no Diario Oficial de Galicia, obsérvanse os seguintes erros:
No modelo EPG 9.1, acta de constitución da Xunta Electoral Provincial para o escrutinio xeral, das provincias da Coruña, Lugo e Pontevedra, onde di: «...ás 10.00 horas do terceiro día seguinte ó da votación...», debe dicir: «...ás 10.00 horas do oitavo día seguinte ó da votación...».
CORRECCIÓN de erros.-Edicto.
XUNTA ELECTORAL PROVINCIAL DE PONTEVEDRA — III. OUTRAS DISPOSICIÓNS — 31/05/2005

Advertido erro, no devandito edicto, publicado no DOG nº 101, do venres, 27 de maio de 2005, cómpre efectuar a oportuna corrección:
Na páxina 9.214, onde di: «FALANGE ESPAÑOLA DE LAS J.O.N.S. (FE DE LAS JONS)», debe dicir: «FALANGE ESPAÑOLA DE LAS J.O.N.S. (FE de las JONS).
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 23 de maio de 2005 pola que se modifica a do 17 de marzo de 2004 pola que se regulan os ficheiros que conteñen datos de carácter persoal existentes nesta consellería, no Fondo Galego de Garantía Agraria e na Axencia Galega de Desenvolvemento Rural.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 31/05/2005

Con data do 13 de abril de 2004 publicouse no Diario Oficial de Galicia a Orde do 17 de marzo de 2004 pola que se regulan os ficheiros que conteñen datos de carácter persoal existentes na Consellería de Política Agroalimentaria e Desenvolvemento Rural, no Fondo Galego de Garantía Agraria e na Axencia Galega de Desenvolvemento Rural.
Como consecuencia da entrada en vigor da Lei 2/2005, do 18 de febreiro, de promoción e defensa da calidade alimentaria galega e da comunicación á Axencia Española de Protección de Datos da antedita orde, observouse a necesidade de modificar o contido de determinados arquivos que conteñen datos de carácter persoal, refererentes ao epígrafe correspondente ás posibles cesións dos ditos datos.
O artigo 20 da Lei orgánica 15/1999, do 13 de decembro, de protección de datos de carácter persoal dispón que a creación, modificación ou supresión dos ficheiros das administracións públicas só poderá facerse por medio de disposición xeral publicada no BOE ou diario oficial correspondente e sinala, así mesmo, os datos que deberán incluírse nas disposicións de creación ou modificación dos ficheiros, prevendo entre eles as cesións de datos de carácter persoal.
En consecuencia, e en virtude das facultades que me confire o artigo 34.6º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-O obxecto desta orde é modificar a regulación das cesións de datos persoais respecto dalgúns ficheiros que constan no anexo da Orde do 17 de marzo de 2004 (DOG nº 70, do 13 de abril), do xeito seguinte:
1º Modificación do ficheiro A).4: expedientes sancionadores, dependente da secretaría xeral.
O punto 6 deste ficheiro: cesións de datos previstas, queda redactado nos seguintes termos:
«Sempre e cando concorran os requisitos previstos no artigo 72.8º da Lei 2/2005, do 18 de febreiro, de promoción e defensa da calidade alimentaria galega, aos diarios oficiais e medios de comunicación que se consideren oportunos».
2º Modificación do ficheiro C).3: rexistro de sociedades agrarias de transformación de Galicia, dependente da Dirección Xeral de Industrias e Promoción Agroalimentaria.
O punto 6: cesións de datos previstas, queda redactado nos seguintes termos:
«Prevense cesións de datos persoais ao Ministerio de Agricultura, Pesca e Alimentación».
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 23 de maio de 2005.
José Antonio Santiso Miramontes
Conselleiro de Política Agroalimentaria
e Desenvolvemento Rural
ORDE do 13 de maio de 2005 pola que se declara a alienabilidade dun predio da Comunidade Autónoma de Galicia que pertence ao fondo de terras da zona de concentración parcelaria do Val de Sardiñeiro (Fisterra-A Coruña) (número 220).
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 31/05/2005

O artigo 31.3º, da Lei 12/2001, do 10 de setembro, de modificación da concentración parcelaria para Galicia, sinala que a consellería competente en materia de agricultura está autorizada a exercer as funcións dominicais sobre o fondo de terras segundo o establecido na lexislación patrimonial, sen prexuízo do informe previo da Consellería de Economía e Facenda para os actos de disposición sobre bens inmobles.
O 22 de abril de 2004, o Concello de Fisterra solicitou a cesión gratuíta en propiedade do predio nº 220 da zona de concentración parcelaria de Val de Sardiñeiro (Fisterra-A Coruña) que pertence á Comunidade Autónoma de Galicia en virtude da acta complementaria de reorganización da propiedade da zona de concentración parcelaria de Fisterra do 23-3-1999, pola que pasaron á titularidade da Comunidade Autónoma de Galicia as terras sobrantes da antedita zona de concentración, entre a que se encontra o predio nº 220.
Unha vez obtida a inscrición no correspondente rexistro da propiedade do citado ben inmoble, procede declarar a súa alienabilidade de conformidade
co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia e no artigo 60 do Decreto 50/1989, do 9 de marzo, polo que se aproba o seu regulamento, co obxecto de posibilitar o tráfico deste ben patrimonial.
En virtude do anteriormente exposto e tendo en conta a memoria xustificativa da Secretaría Xeral da Consellería de Política Agroalimentaria e Desenvolvemento Rural e despois do informe favorable da Consellería de Economía e Facenda,
DISPOÑO:
Artigo único.-Declárase a alienabilidade do ben inmoble que se describe:
-Predio nº 220 da zona de concentración parcelaria do Val de Sardiñeiro, municipio de Fisterra, terreo dedicado a eirado, labradío e monte no sitio de Fieitosos (Fisterra), que ten unha superficie de 4.695 m, que estrema: norte, Ramón Canosa Castreje (212), e Juan Marcote Marcote (214), sur, camiño, Vicente Castro Blanco (215), e outros propietarios (predios nº 216, 217 e 219); leste, Manuel José Domínguez Paz (221); e oeste, camiño, Manuel Outes Paz (213) e Juan Marcote Marcote (214). Inscrito no Rexistro da Propiedade de Corcubión no tomo 809, libro 88, folio 130, predio nº 9.771.
Santiago de Compostela, 13 de maio de 2005.
José Antonio Santiso Miramontes
Conselleiro de Política Agroalimentaria
e Desenvolvemento Rural
ORDE do 27 de maio de 2005 pola que se prorroga o prazo de presentación de alegacións e solicitudes de modificación do sistema de información xeográfica de parcelas agrícolas, establecido pola Orde do 24 de xaneiro de 2005.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 31/05/2005

A Orde do 24 de xaneiro de 2005, publicada no Diario Oficial de Galicia nº 19, do 28 de xaneiro, regula na Comunidade Autónoma de Galicia o procedemento para a solicitude, tramitación e concesión, no ano 2005, de axudas a superficies, primas gandeiras, prima láctea e indemnización compensatoria e, en relación coas ditas axudas, establece en Galicia a implantación do sistema de información xeográfica de parcelas agrícolas (SIXPAC) e a súa utilización como instrumento de xestión no marco do sistema integrado de xestión e control e do resto de réximes de axuda da PAC relacionados coa superficie.
En relación coa información do SIXPAC, o artigo 12 da dita orde precisa as condicións en que os interesados poderán presentar alegacións ou solicitudes de modificación por actualizacións posteriores que, en xeral, corresponden ás causas previstas no punto 2 do dito artigo, para o que utilizarán o modelo e achegarán a documentación correspondente; e o artigo 13 sinala que o prazo de presentación daquelas alegacións ou solicitudes de modificación do SIXPAC rematará o 31 de maio de 2005.
Considerando que é o primeiro ano de aplicación deste novo sistema de identificación de parcelas, que afecta a moitos agricultores galegos, e coa finalidade de facilitarlles a tramitación das alegacións a través das oficinas agrarias comarcais da consellería, estímase necesaria a prórroga do citado prazo de presentación de alegacións e solicitudes de modificación do SIXPAC ata o 15 de xuño de 2005.
En consecuencia, de acordo co previsto no artigo 30.I.3 do EAG e no uso das facultades que me confire a Lei 1/1983, do 22 de febreiro, reguladora da Xunta e do seu presidente, e no Decreto 50/2002, do 14 de febreiro,
DISPOÑO:
Artigo único.
O prazo previsto no artigo 13º, parágrafo segundo, da Orde do 24 de xaneiro de 2005 (DOG nº 19, do 28 de xaneiro), para a presentación de alegacións e solicitudes de modificación do sistema de información xeográfica de parcelas agrícolas (SIXPAC) prorrógase ata o 30 de xuño de 2005, inclusive.
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 27 de maio de 2005.
José Antonio Santiso Miramontes
Conselleiro de Política Agroalimentaria
e Desenvolvemento Rural
ORDE do 19 de maio de 2005 pola que se fai pública a ampliación do importe existente para a concesión de axudas destinadas á prestación de servizos sociais polas corporacións locais convocadas pola Orde do 29 de decembro de 2004.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 27/05/2005

A Orde do 29 de decembro de 2004 pola que se regulan axudas destinadas á prestación de servizos sociais polas corporacións locais (DOG nº 7, do 12 de xaneiro de 2005), establece no seu artigo 6 o importe total das axudas que ao seu abeiro poderán ser concedidas aos seus solicitantes, sen prexuízo da ulteriores variacións producidas como consecuencia de modificacións orzamentarias.
En consecuencia como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da referida Orde do 29 de decembro de 2004, coa finalidade de facer chegar estas ao maior número de beneficiarios posible.
Por todo o exposto e no uso das facultades que me foron conferidas
DISPOÑO:
Artigo único.
Primeiro.-Amplíase o importe total das axudas que se van conceder ao abeiro da Orde do 29 de decembro de 2004 pola que se regulan axudas destinadas á prestación de servizos sociais polas corporacións locais, nas seguintes contías e aplicacións orzamentarias, que figuran dotadas nos orzamentos xerais da Comunidade Autónoma de Galicia para o ano 2005:
16.04.212A.460.0 por importe de 525.000 A.
16.04.212D.460.0 por importe de 80.714,30 A.
16.04.212D.460.3 por importe de 39.000 A.
16.04.212A.760.0 por importe de 450.000 A.
Segundo.-Esta modificación non afecta ao prazo establecido na referida orde para a presentación de solicitudes.
Santiago de Compostela, 19 de maio de 2005.
Belén Prado Sanjurjo
Conselleira de Asuntos Sociais, Emprego
e Relacións Laborais
ORDE do 13 de abril de 2005 pola que se declara a alienabilidade dun inmoble situado na rúa Corralón, número 7, da cidade da Coruña.
CONSELLERÍA DE ECONOMÍA E FACENDA — III. OUTRAS DISPOSICIÓNS — 31/05/2005

Polo Decreto 60/2005, do 18 de marzo (DOG nº 69, do 12 de abril), desafectouse do dominio público da Comunidade Autónoma de Galicia un inmoble situado na rúa Corralón, nº 7 da cidade da Coruña.
Unha vez obtida a súa inscrición no correspondente rexistro da propiedade a nome da Comunidade Autónoma de Galicia, procede declarar a súa alienabilidade de conformidade co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia, e artigo 60 do Decreto 50/1989, do 9 de marzo, polo que se aproba o seu regulamento, co obxecto de posibilitar o seu tráfico patrimonial.
En virtude do anteriormente exposto, por proposta da Secretaría Xeral e do Patrimonio, e logo do informe do Servizo Galego de Saúde
DISPOÑO:
Artigo único.-Declárase a alienabilidade do ben inmoble que se describe a continuación:
Edificio de planta baixa, dúas alturas máis e aproveitamento baixo cuberta, de 71, 71, 75 e 33 m, respectivamente, cunha superficie total construída de 250 m, que ocupa a totalidade do seu soar, situado actualmente na rúa Corralón, nº 7, antes 1-3, 11 e orixinariamente nº 9 da mesma rúa. Estrema: fronte ou norte, por onde ten a súa entrada coa rúa Corralón; leste ou esquerda entrando, coa casa de Pío Pérez de la Riva, hoxe edificio nº 10 da rúa do Orzán; sur ou costas, herdeiros de Marcial Torres Adalid, hoxe edificio co nº 14 da rúa do Orzán e edificio nº 2 da Travesía do Orzán e oeste ou dereita entrando con travesía do Hospital, hoxe rúa Travesía do Orzán.
Inscrito no Rexistro da Propiedade nº 1 da Coruña no libro 2.209, folio 182, predio nº 3.407.
Santiago de Compostela, 13 de abril de 2005.
José Antonio Orza Fernández
Conselleiro de Economía e Facenda
RESOLUCIÓN do 23 de maio de 2005, da Dirección Xeral de Xustiza, pola que se lle dá publicidade ao acordo da Comisión Paritaria de Acción Social sobre os criterios de reparto do Fondo de Acción Social para o ano 2005 do persoal ao servizo da Administración de xustiza na Comunidade Autónoma de Galicia.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 27/05/2005

De conformidade co acordado pola Comisión Paritaria de Acción Social, dependente da Mesa Sectorial de Negociación do persoal ao servizo da Administración de xustiza, en reunión do día 20 de maio de 2005 polos representantes da Administración autonómica e as organizacións sindicais presentes na negociación, sobre os criterios de reparto do Fondo de Acción Social para o ano 2005 do referido persoal, e segundo o establecido nestes, esta dirección xeral
ACORDA:
Primeiro.-Facer público o Programa de acción social de 2005 e darlle a máxima difusión entre os órganos xudiciais, quedando exposto nos taboleiros de anuncios da Dirección Xeral de Xustiza, no Tribunal Superior de Xustiza de Galicia, nas audiencias provinciais, nos xulgados decanos e no Servizo de Xerencia na Coruña.
Segundo.-O prazo de presentación de instancias será o abranguido entre o día 1 de xuño e o 31 de xullo, ambos os dous incluídos.
Santiago de Compostela, 23 de maio de 2005.
Juan José Martín Álvarez
Director xeral de Xustiza
CONSELLERÍA DE FAMILIA, XUVENTUDE, DEPORTE
E VOLUNTARIADO
CORRECCIÓN de erros.-Resolución do 1 de abril de 2005 pola que se ordena a publicación do acordo do Consello da Xunta de Galicia do 31 de marzo de 2005, polo que se aproba a nova relación de postos de traballo da Consellería de Xustiza, Interior e Administración Local.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 27/05/2005

Advertidos erros na Resolución do 1 de abril de 2005, publicada no DOG nº 72, do venres 15 de abril, cómpre facer as oportunas correccións:
-Na páxina 6.160, no centro de destino «CENTRO DE ESTUDOS XUDICIAIS E SEGURIDADE PÚBLICA DE GALICIA», no posto «XU.A01.00.000.36170.015», na columna «Denominación», onde di: «SECRETARIO/A XERAL ACADEMIA», debe dicir: «SECRETARIO/A XERAL CEXESGA».
-Na páxina 6.166, no centro de destino «DELEGACIÓN PROVINCIAL DE VIGO», no posto «XU.C99.10.000.36560.005.-POSTO BASE GRUPO A», na columna «Vacante», onde di: «NON», debe dicir: «SI» e na columna «Observacións» hai que suprimir «OCUPADO LABORAL FIXO».
RESOLUCIÓN do 5 de maio de 2005 pola que se fai pública a relación de galardoados co III Premio de Xornalismo Científico Galicia Innovación.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 27/05/2005

Por Orde do 16 de novembro de 2004, da Consellería de Innovación, Industria e Comercio, foi con
vocado o III Premio de Xornalismo Científico Galicia innovación. Este premio convocado coa finalidade de estimular a produción de textos xornalísticos especializados en materia científica e na investigación e desenvolvemento encádrase dentro das actuacións do Programa de sensibilización Social do Plan Galego de Investigación e Desenvolvemento Tecnolóxico que ten por misión impulsar o despegamento económico e social de Galicia mediante o incremento da capacidade científico-tecnolóxica, a participación das empresas no proceso de innovación e a extensión dos beneficios da investigación ao conxunto da sociedade galega.
Coa finalidade de darlle publicidade ao acordo adoptado polo xurado ordénase a publicación no DOG da relación de premiados:
Primeiro premio, dotado con 5.000 euros: Manuel Rodríguez García polo traballo titulado El emotivo lenguaje de las lágrimas.
Segundo premio, dotado con 2.300 euros: Marcos Javier Gómez Román polo traballo titulado Dos jóvenes gallegos idean una batea sumergible que aumenta la productividad del mejillón y evita la colisión de los barcos.
Aos premios aplicaráselles a correspondente retención fiscal.
Santiago de Compostela, 5 de maio de 2005.
P.D. (Orde 21-1-2003)
Jesús Vázquez San Luis
Secretario xeral da Consellería de Innovación,
Industria e Comercio
RESOLUCIÓN do 2 de maio de 2005 pola que se fai pública a relación de galardoados co III Premio Galicia Innovación Júnior.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 27/05/2005

Por Orde do 15 de novembro de 2004 da Consellería de Innovación, Industria e Comercio foi convocado o III Premio Galicia Innovación Júnior. Este premio que se encadra dentro das actuacións do Programa de Sensibilización Social do Plan Galego de Investigación e Desenvolvemento Tecnolóxico, está orientado aos mozos e mozas galegos coa finalidade de fomentar o espírito creativo e a capacidade innovadora.
Coa finalidade de darlle publicidade ao acordo adoptado polo xurado ordénase a publicación no DOG da relación de premiados:
Primeiro premio na categoría de mozos e mozas de 12 a 15 anos, dotado dun ordenador portátil e unha cámara dixital: José Ramón Núñez Rego polo traballo titulado: Termobiberón. Concédese, así mesmo, un ordenador portátil ao departamento de tecnoloxía do IES Agra de Orzán da Coruña pola súa asistencia debidamente acreditada na elaboración deste.
Segundo premio, dotado dun ordenador portátil: Alba Iglesias González polo traballo titulado Coche con detector de persoas non cualificadas para conducir.
Accésits, dotados cada un deles cunha cámara dixital, aos mozos e mozas que se relacionan, polos traballos que se indican:
Barreiro Lemos, José: O motor Barreiros de vapor para mover a moa do muíño.
Calvo García, Noelia: Contador para a bombona de butano.
Martínez Méndez, Cindy Carolina: Desconectador de corrente nun escape de gas.
Novoa Martínez, Almudena: Cisterna ecolóxica.
Rey García, Cristina: O tirarollas.
Riveiro de Aguilar Pensado, Alejandro: Xiringa dun só uso con agulla retráctil de seguridade.
Primeiro premio na categoría de mozos e mozas de 16 a 18 anos, dotado dun ordenador portátil, unha cámara dixital e un PDA: Iván Míguez Pascual, polo traballo titulado: Control automático de tráfico en glorietas. Concédese, así mesmo, un ordenador portátil ao departamento de tecnoloxía do IES Universidade Laboral de Ourense pola súa asistencia debidamente acreditada na elaboración deste.
Segundo premio, dotado dun ordenador portátil: Miguel Ramos Platas polo traballo titulado Caixón antirroubos.
Accésits, dotados cada un deles cun PDA, aos mozos e mozas que se relacionan, polos traballos que se indican:
Alberdi Pereira, Marcelino: Repetidor de discos de vinilo.
Caramés Masana, Francisco: Miniordenador para tratamentos médicos.
Freire Bargo, Óscar: Sistema de aproveitamento de augas.
Gándara Alonso, Jonathan: Sistema de control de distribución de carga.
Novoa Martín, Julián: Tendal intelixente.
Pérez Rey, Adrián: Sistema intelixente de acendido.
Aos premios aplicaráselle a correspondente retención fiscal.
Santiago de Compostela, 2 de maio de 2005.
P.D. (Orde do 21-1-2003)
Jesús Vázquez San Luis
Secretario xeral da Consellería de Innovación,
Industria e Comercio